CELEX: C2006/121/15
Language: et
Date: 2006-05-20 00:00:00
Title: Kohtuasi C-161/06: Eelotsusetaotlus, mille esitas Krajským soud v Ostravê  24. märtsil 2006  — Skoma-Lux sro  versus  Celní ředitelství Olomouc

20.5.2006   
            
            
               ET
            
            
               Euroopa Liidu Teataja
            
            
               C 121/9
            
         Eelotsusetaotlus, mille esitas Krajským soud v Ostravê 24. märtsil 2006 — Skoma-Lux sro versus Celní ředitelství Olomouc
   (Kohtuasi C-161/06)
   (2006/C 121/15)
   Kohtumenetluse keel: tsehhi
   Eelotsusetaotluse esitanud kohus
   Krajským soud v Ostravê
   Põhikohtuasja pooled
   
      Hageja: Skoma-Lux sro
   
      Kostja: Celni ředitelství Olomouc
   Eelotsuse küsimused
   
               1.
            
            
               Kas Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimusi ning Euroopa Liidu aluslepingute muudatusi käsitleva akti, mille alusel sai Tšehhi Vabariigist 1. mail 2004 Euroopa Liidu liikmesriik, artiklit 58 võib tõlgendada nii, et liikmesriik võib kohaldada üksikisiku suhtes määrust, mis ei olnud kohaldamise hetkel kõnealuse liikmesriigi keeles veel Euroopa Liidu Teatajas avaldatud?
            
         
               2.
            
            
               Kui vastus esimesele küsimusele on eitav, siis kas kõnealuse määruse üksikisikute suhtes kohaldamatuse küsimus kujutab endast ühenduse õiguse tõlgendamise või kehtivuse küsimust EÜ asutamislepingu artikli 234 mõttes?
            
         
               3.
            
            
               Kui Euroopa Kohus peaks asuma seisukohale, et eelotsuse küsimus puudutab ühenduse õigusakti kehtivust kohtuasjas C-314/85: Foto-Frost tehtud otsuse mõttes (EKL 1987, lk 4199), siis kas määrus nr 2454/93 on hageja ja tema vaidluse osas Tšehhi Vabariigi tolliasutustega kehtetu, kuna seda ei ole Euroopa Liidu Teatajas nõuetekohaselt avaldatud, võttes aluseks ühinemistingimusi käsitleva akti artikli 58?